
Text rozhodnutia
Súd: Krajský súd Bratislava Spisová značka: 5S/39/2012 Identifikačné číslo súdneho spisu: 1012200152 Dátum vydania rozhodnutia: 23. 04. 2014 Meno a priezvisko sudcu, VSÚ: JUDr. Anna Peťovská PhD. ECLI: ECLI:SK:KSBA:2014:1012200152.4 Opravné uznesenie Krajský súd v Bratislave v právnej veci žalobcu: O. H., Z. 2, I., proti žalovanému: H. riaditeľstvo Policajného zboru v Bratislave, Špitálska 14, Bratislava, o preskúmanie zákonnosti rozhodnutia žalovaného č.p.: KRP-P-DI-BCP-214/2011 zo dňa 17. januára 2012, takto r o z h o d o l : Súd opravuje dátum vyhlásenia rozsudku č. k. 5S/39/2012-42 tak, že tento správne znie 04. februára 2012. o d ô v o d n e n i e : Pri písomnom vyhotovení rozsudku č. k. 5S/39/2012-42 zo dňa 04. februára 2014 došlo k pisárskej chybe, keď ako dátum vyhlásenia tohto rozsudku bol uvedený deň 04. februára 2012. Išlo o zrejmú nesprávnosť, čo vyplýva z obsahu súdneho spisu, o.i. zo zápisnice o pojednávaní zo dňa 04.02.2014. Správnym dátumom vyhlásenia rozsudku tak je tak deň 04. februára 2014. Podľa § 164 O. s. p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Súd v súlade s vyššie uvedenými skutočnosťami svoje rozhodnutie opravil. Poučenie: Proti tomuto rozhodnutiu možno podať odvolanie do 15 dní odo dňa doručenia prostredníctvom podpísaného súdu na Najvyšší súd SR písomne v dvoch vyhotoveniach. Odvolaniu podanému proti rozhodnutiu, ktoré vydal súdny úradník, môže v celom rozsahu vyhovieť sudca, ktorého rozhodnutie sa považuje za rozhodnutie súdu prvého stupňa; ak sudca odvolaniu nevyhovie, predloží vec na rozhodnutie odvolaciemu súdu. V odvolaní sa má popri všeobecných náležitostiach (§ 42 ods. 3 O.s.p. ) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

